25. ΝΟΜΟΘΕΤ. ΔΙΑΤΑΓΜΑ υπ’ αριθ. 166 της 7/17 Απρ. 1969 (ΦΕΚ Α΄ 63) Περί τροποποιήσεως του Ν.Δ. 4105/60 περί μονίμων και εθελοντών οπλιτών και ανθυπασπιστών του Στρατού Ξηράς. Άρθρ.1.-(Αντικαθίσταται το άρθρ. 52 Ν.Δ. 4105/1960, ανωτ. σελ. 1208) Άρθρ.2.-1.Αι διατάξεις του άρθρ. 52 του Ν.Δ. 4105/60 ως αντικατεστάθη δια του άρθρ. 1 του παρόντος Ν.Δ/τος έχουν εφαρμογήν και επί των μονίμων ανθυπασπιστών και υπαξιωματικών του Ναυτικού. 2.Αι διατάξεις του αυτού άρθρου δεν έχουν εφαρμογήν δια τους υπηρετούντας προ της 23ης Σεπτ. 1960 υπαξιωματικούς και ανθυπασπιστάς του Στρατού Ξηράς, εξαιρέσει των εκ τούτων υποστάντων εκπαίδευσιν εις την αλλοδαπήν, οιασδήποτε χρονικής διαρκείας. Άρθρ.3.-(Καταργείται η υπ’ αριθ. 91/11.7.1962 πράξις του Υπουργικού Συμβουλίου (ανωτ. σελ. 1215). Άρθρ.4.-Η ισχύς του παρόντος άρχεται από της δημοσιεύσεώς του εις την εφημερίδα της Κυβερνήσεως. 36.Ξ.α.24-25 Μόνιμοι και Εθελοντές Οπλίτες και Ανθυπασπιστές

[Source: greek_legal_code_raptarchis | Tokens: 846]